O‘ziga tegishli bo‘lmagan do‘konni sotish bahonasida firibgarlik qilgan shaxs ushlandi

2019 yil 14 aprel kuni Toshkent shahar IIBga tushgan hujjatlarga ko‘ra, 2018 yil oktabr oyida Uchtepa tumanida yashovchi V.X. Chilonzor tumanidagi Muqimiy ko‘chasida fuqaro S.Q.ga o‘ziga tegishli bo‘lmagan “Chilonzor buyum savdo kompleksi”da joylashgan do‘konni sotishini aytgan.
O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, hujjatlarda bu shaxs aldov yo‘li bilan undan 40 000 AQSh dollarini olib ketganligi ko‘rsatilgan.
Holat yuzasidan jinoyat ishi qo‘zg‘atilib, V.X. qo‘lga olingan. Tergov harakatlari olib borilmoqda.